text: Spennandi ráðstevna um grøna skiftið í fiskivinnuni
text: #000001
text: Mikudagin 13. september verður ráðstevna í Hørpuni í Reykjavík um grøna skiftið í norðurlendskum fiskiskapi. Ráðstevnan ber heitið "Environmental impacts and energy transitions in the Nordic seafood sector".
text: #000002
text: Ráðstevnan hevur til endamáls at varpa ljós á umhvørvisávirkanina av fiskiskapi og hvat kann gerast fyri at minka um CO2 útlátið í fiskivinnuni. Ráðstevnan er partur av eini norðurlendskari verkætlan, sum hevur til endamáls at lætta um samstarvið millum áhugapartar, vaksa um tilvitskuna, og deila vitan um átøk at minka um umhvørvisávirkanina av virðisketum í fiskivinnuni í norðurlondum.
text: #000003
text: Á skránni verða framløgur frá granskarum, framleiðarum av fiskireiðskapi og tøkni, umboð frá reiðaríum, og embætisfólki. Skráin til ráðstevnuna sæst her.
text: #000004
text: Á ráðstevnuni fara umboð frá Sjókovanum at hava ein bás í samband við verkætlanina, Smart-Fisk, ið er eitt samstarv millum Sjókovan og føroysk reiðaríir at minka um oljunýtsluna hjá føroyskum fiskiskipum. Endamálið við verkætlanini er at skapa neyðugu vitanina og tilvitanina fyri at minka um oljunýtsluna í føroyska fiskiflotanum.
text: #000005
text: Russland sendir oljutangaskip norður um Sibiria
text: #000015
text: Byggja heimsins størstu vindmylnuhøll í Esbjerg
text: #000016